আমরা সমাজ বদ্ধ জীব, সমাজ কে ব্যতি রেখে আমাদের অস্তিত্ব অসম্ভব। আমরা প্রত্যেকে যে ভিত্তি ভূমির উপর দাঁড়িয়ে আছি , তা সমাজেরই দান। তাই এই সমাজকে প্রতিদানে কিছু ফিরিয়ে দেওয়া আমাদের কর্তব্য।কিন্তু আমাদের দৃষ্টি কে একটু প্রসারিত করলেই আমরা এক অদ্ভুত বৈপরীত্য দেখতে পাবো। যার একদিকে রয়েছে অভাব, অন্য দিকে অপচয়। যে জিনিসটি হয়তো একজনের কাছে নিতান্তই অপ্রয়োজনীয়, সেটাই হয়তো অন্য কারো কাছে ভীষণ কাঙ্খিত। এই বৈপরীত্যের মাঝে সেতু বন্ধনের উদ্দেশ্যেই wall of help কর্মসূচির চিন্তাভাবনা।